
Nr. 1/22879/1154 din 07.09.2011
DOAMNEI JUDECĂTOR LIVIA DOINA STANCIU,

Preşedintele Înaltei Curţi de Casaţie şi Justiţie
Stimată doamnă preşedinte, 

Consiliul Superior al Magistraturii, în parteneriat cu instituţiile implicate în formarea practicienilor din diverse profesii juridice derulează proiectul intitulat „Vin codurile”, care îşi propune să ofere informaţii despre conţinutul noilor coduri şi jurisprudenţa instanţelor naţionale şi a instanţelor statelor ale căror legislaţii au stat la baza reglementărilor de mare noutate din aceste coduri.

În măsura în care fondul de carte al Înaltei Curţi are un număr mai mare de exemplare din „Buletinul jurisprudenţei” şi alte culegeri de practică judiciară, sau alte lucrări publicate sub coordonarea instanţei supreme, vă rugăm să analizaţi posibilitatea oferirii, cu titlu gratuit, a unor exemplare din aceste lucrări tipărite către biblioteca pe care o deţine Consiliul Superior al Magistraturii. De asemenea, vă adresăm rugămintea ca, în cazul în care deţineţi o parte dintre aceste lucrări în format electronic, să ne puneţi la dispoziţie şi/sau documentul electronic. 

În vederea documentării materialelor care vor fi întocmite în cadrul proiectului, vă rugăm ca jurisprudenţa „veche” a instanţei supreme, chiar din perioada de după intrarea în vigoare a Codului civil de la 1864 să ne-o puneţi la dispoziţie în forma unui împrumut de carte.

Vă mulţumim pentru sprijinul pe care îl oferiţi proiectului.

Cu deosebită consideraţie, 

Judecător Cristi Danileţ
membru CSM, Coordonator proiect „Vin codurile”

